పుట:Konangi by Adavi Bapiraju.pdf/81 - వికీసోర్స్
పుట:Konangi by Adavi Bapiraju.pdf/81
అతడు కళలను గురించి అంతబాగా తెలుసుకోలేదు. అతని గొంతుక బాగానే ఉంటుంది. విన్న పాటగానీ, పాటపాడే విధానంగాని మరచి పోకుండా చక్కగా పాడతాడు. సంగీత శాస్త్రాన్ని గురించి ఏమీ తెలియదు.
బొమ్మలు చూస్తాడు భారతిలో, మోడరన్ రివ్యూలో, ఇంకా ఇతర చోట్లా ప్రచురణమయ్యే బొమ్మల్ని పరిశీలించి చూస్తాడు. అవి అజంతావైనా ఒకటే. అమరావతి వైనా ఒకటే, చటర్జీవైనా ఒకటే.
తనకు ఏ విషయం గురించి తెలియక పోయినా తెలియదని చెప్పేస్తాడు. మాట్లాడే వాడి ఉద్దేశం గ్రహించి, ఏ విషయాన్ని గురించి వాదన వచ్చినా బాగా చదువుకున్నవాడిలా కోనంగి వాదిస్తాడు.
కోనంగి. ఆటలో ఆందెవేసిన చెయ్యే. కాని తాను చదివే విద్యాశాలలో పిల్ల వాళ్ళు మెచ్చుకుంటూ, తమ వీరుణ్ణి చేసుకునేటంతవాడు మాత్రం కాదు.
పరీక్షలలో మొదటివాడుగా నెగ్గేవాడు. పరీక్ష విషయాలను గూర్చి ఎవరు ప్రశ్నవేసినా చక్కగా ప్రత్యుత్తరం చెప్పేవాడు.
చదువు లయ్యాయి. జీవితంలో ప్రవేశించాడు. ఇంటిలోనుంచి బయటకు వచ్చి ప్రపంచాన్ని చూచిన బాలకునిలా అతడు గుమ్మందగ్గిర నిలుచుండి తన్ను తాను ప్రశ్నించుకున్నాడు.
చదువుకున్నన్నాళ్ళు అల్లరిపిల్లవాడే. ఎవరికీ కష్టం కలిగించని అల్లరి, అనేకరకాల వేషాలు వేసేవాడు. స్నేహితులు కూడా గుర్తుపట్టని వేషం వేసివాళ్ళ గదులలోనికి పోయి అల్లరిచేసేవాడు.
ఒకనాడు చాకలివాని వేషం వేసికొని, ఒక స్నేహితుని ఇంటికి వెళ్ళాడు. (అతని చాకలివాని సంగతులన్నీ ఇదివరకే తెలిసికొని ఉన్నాడు) "మరిడయ్య మా చుట్టమేనండి, ఆడే పంపాడండి" అని తన స్నేహితుని తల్లితండ్రులనూ, తక్కినచుట్టాలనూ నమ్మించి బట్టలన్నీ వేయించుకుని తన ఇంటికి తీసుకుపోయాడు.
అక్కడ అవన్నీ మడతలు పెట్టి పెద్ద పార్శిలుకట్టి "దీపావళి బహుమతి" అని పేరుబెట్టి తన స్నేహితునకు తన పేరుతో బహుమతి పంపాడు. కొన్నాళ్ళవరకూ బందరంతా నవ్వింది.
కోనంగికీ ఆ రోజుల్లో చాకలి కోనంగి అని పేరువచ్చింది.
ఒకనాడతడు బి.య్యే అయిన రోజులలో, పదిమంది స్నేహితులను వెంటబెట్టుకుని, తాను సర్వేయరులా, కావలసిన సామాను పట్టుకొని బచ్చుపేట - రామానాయుడుపేట కలిసేచోటికిపోయి, ఆ వీధి కొలుస్తూ ఆ దారినివేళ్ళే ఒక పెద్దమనుష్యుని పిలిచి "ఈ చివర పట్టుకోండి సార్' అని కోరినాడు. ఆ వీధి మలుపుతిరిగి, ఇవతలి వీధిలోవెళ్ళే ఇంకో పెద్దమనిషితో "ఈ చివర కొంచెం పట్టుకోండి సార్" అని అందిచ్చి. స్నేహితులతో వెళ్ళిపోయినాడు.
ఆ పెద్దమనుష్యులిద్దరూ, ఒకరికి తెలియకుండా ఒకరు ఆ తాడు చివరలు ఒకరోవీధిలో ఇంకోరోవీధిలో పట్టుకుని ప్రభుత్వాని కెంతో సహాయం చేస్తున్నా మనుకొని ఒక గంటన్నరసేపు అలా ఉన్నారట. చివరకు ఒకాయన చాలా ముఖ్యమైన పని ఉండి ఏమవుతోందో చూదామని వీధిమలుపు తిరిగి చూస్తే తాడును ఒకచివర తాను, ఇంకో చివర ఇంకో పెద్దమనుష్యుడు పట్టుకుని ఉండడం చూచి, ఇంకెవ్వరూ అక్కడ లేకపోవడం చూచి, "ఏమిటండీ ఈ కొలత?" అని అడిగాడు.
"https://te.wikisource.org/w/index.php?title=పుట:Konangi_by_Adavi_Bapiraju.pdf/81&oldid=288555" నుండి వెలికితీశారు
puta:Konangi by Adavi Bapiraju.pdf/81 - viccysores
puta:Konangi by Adavi Bapiraju.pdf/81
atadu kalalanu gurinchi antabaagaa telusukoledu. athani gontuka bagane untundi. vinna paatagaanee, patapade vidhaanamgaani marachi pokunda chakkaga paadataadu. sangeeta saastraanni gurinchi emi teliyadu.
bommalu chustadu bhaaratilo, moderan riviewlo, inka itara chotla prachuranamayye bommalni pariseelinchi chustadu. avi ajantavaina okate. amaravati vaina okate, chatarjeevainaa okate.
tanaku e vishayam gurinchi teliyaka poina teliyadani cheppestaadu. matlade vaadi uddesam grahinchi, e vishayaanni gurinchi vaadana vachina baga chaduvukunnavadila konangi vaadistaadu.
konangi. aatalo aandevesina cheyye. kaani taanu chadive vidyaasaalalo pilla vaallu mecchukuntu, tama veerunni chesukunetantavadu maatram kaadu.
pareekshalalo modativaadugaa neggevaadu. pareeksha vishayaalanu goorchi evaru prasnavesina chakkaga pratyuttaram cheppevaadu.
chaduvu layyai. jeevitamlo pravesinchaadu. intiloonunchi bayataku vachi prapanchaanni chuuchina balakunila atadu gummandaggira niluchundi tannu taanu prasninchukunnadu.
chaduvukunnannallu allaripillavade. evariki kashtam kaliginchani allari, anekarakaala veshaalu vesevadu. snehitulu kuudaa gurthupattani vesham vesivalla gadulalooniki poyi allarichesevadu.
okanadu chaakalivaani vesham vesikoni, oka snehituni intiki vellaadu. (athani chaakalivaani sangatulannee idivarake telisikoni unnaadu) "maridayya maa chuttamenandi, audae pampadandi" ani tana snehituni tallitandrulanuu, takkinachuttaalanuu namminchi battalannee veyinchukuni tana intiki teesukupoyaadu.
akkada avannee madatalu petti pedda paarsilukatti "deepaavali bahumati" ani perubetti tana snehitunaku tana paerutho bahumati pampaadu. konnaallavarakuu bandaranta navvindi.
konangikee aa rojullo chaakali konangi ani peruvacchindi.
okanaadatadu bi.yye ayina rojulalo, padimandi snehitulanu ventabettukuni, taanu sarveyarula, kaavalasina saamaanu pattukoni bachupeta - ramanayudupeta kalisechotikipoyi, aa veedhi kolustuu aa daarinivelle oka peddamanushyuni pilichi "ee chivara pattukondi sar' ani korinadu. aa veedhi maluputirigi, ivatali veedhilovelle inko peddamanishito "ee chivara konchem pattukondi sar" ani andichi. snehitulato vellipoyinaadu.
aa peddamanushyuliddaruu, okariki teliyakunda okaru aa taadu chivaralu okaroveedhilo inkorovidhilo pattukuni prabhutvaani kentho sahayam chestunna manukoni oka gantannarasepu alaa unnarata. chivaraku okaayana chala mukhyamaina pani undi emavutondo chudamani veedhimalupu tirigi chuste taadunu okachivara taanu, inko chivara inko peddamanushyudu pattukuni undadam chuuchi, inkevvaruu akkada lekapovadam chuuchi, "amitandi ee kolata?" ani adigaadu.
"https://te.wikisource.org/w/index.php?title=పుట:Konangi_by_Adavi_Bapiraju.pdf/81&oldid=288555" nundi velikiteesaaru